《游胜果寺分韵得地字》
宋代·邓林

佳朋总名流，胜果亦名寺。良辰载酒游，绝壁扪萝至。

纵目天壤宽，隔江吴越异。题诗继默公，甘让一头地。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。